armvectores/hy_wikipedia_2023 huggingface dataset:
Չարլզ Մունգոշի

Չարլզ Լովմոր Մունգոշի (դեկտեմբերի 2, 1947(1947-12-02), Southern Rhodesia, Բրիտանական կայսրություն - փետրվարի 16, 2019(2019-02-16), Chitungwiza, Mashonaland East Province, Զիմբաբվե), Զիմբաբվեի գրող։


== Կենսագրություն ==
Սովորել է միսիոներական դպրոցներում։ Նա աշխատել է որպես անտառապահ, ծառայել է գրախանութներում և հրատարակչությունում (1975-1986), 1986-1987 թվականներին եղել է Զիմբաբվեի համալսարանի հյուրերի գրող։ Նրա արձակը բխում է գյուղական բանավոր ավանդույթից։ 


== Աշխատանքներ և ճանաչում ==
Մունգոշիի աշխատանքները ներառում են պատմություններ և վեպեր։ Նա նաև գրել է պոեզիա, բայց այն դիտել է որպես «զուտ մատի վարժություն»։ Նա ուներ լայն տեսականի՝ ներառյալ հակագաղութային գրություններ և մանկական գրքեր։ Գաղութային ռեժիմը սկզբում արգելում էր նրա աշխատանքը։ Նա ի վերջո գրել է նաև հետգաղութային ճնշման մասին։ Նա խմբագիր էր և թարգմանիչ։
Նրա շահած մրցանակների թվում են 1992 թվականի Նոմա մրցանակը, 1988 և 1998 թվականերին՝ Համագործակցության Գրողների մրցանակը (Աֆրիկայի տարածաշրջան)։ Նրա երկու վեպերը լույս են տեսել 1975 թվականին, արժանացել են PEN միջազգային մրցանակի։


== Արվեստի գործեր ==
Չոր սեզոնը սկսվում է / Coming of the Dry Season (1972)
Ndiko Kupindana Kwamazuva, վեպ  (1975, Միջազգային PEN կենտրոն մրցանակ)
В ожидании дождя/ Waiting for the Rain, վեպ (1975, Միջազգային PEN կենտրոն մրցանակ)
Makunun’unu Maodzamoyo (1977)
Some Kind of Wounds (1980)
Inongova Njake Njake (1980)
Kunyarara Hakusi Kutaura? (1983)
Մանկության պատմություններ / Stories from a Childhood (1989, պատմությունն ընդգրկվել է 20-րդ դարի աֆրիկյան հարյուր լավագույն գրքերի ցուցակում)
Ժամանակին` մանկության նոր պատմություններ / One Day Long Ago: More Stories from a Shona Childhood (1991)
Walking Still, վեպեր (1997)
Կթվորը ավելին է տալիս, քան պարզապես կաթը / The Milkman Doesn’t Only Deliver Milk, բանաստեղծություններ (1998)


== Ծանոթագրություններ ==


== Արտաքին հղումներ ==
Entry from the Literary Encyclopedia
Brief Bio from Poetry International Web
A reflection on Charles Mungoshi's poetry
Charles Mungoshi Waiting for the Rain (1975).
"Charles Muzuva Mungoshi", Championing Arts Development.(չաշխատող հղում)
Phyllis Johnson, "Charles Mungoshi: A historical perspective", Nehanda Radio, 17 February 2019.
Առնոլդ Բյոկլին

Բյոկլին (Bocklin) Առնոլդ (գերմ.՝ Arnold Böcklin, հոկտեմբերի 16, 1827(1827-10-16)[…], Բազել, Շվեյցարիա - հունվարի 16, 1901(1901-01-16)[…], Ֆիեզոլե, Ֆլորենցիա, Տոսկանա, Իտալիա), շվեյցարացի նկարիչ, գրաֆիկ, քանդակագործ, 19-րդ դարի եվրոպական կիրառական արվեստի և Դյուսելդորֆի գեղարվեստական դպրոցի սիմվոլիզմի կարկառուն ներկայացուցիչներից։ Ստեղծագործել է Բազելում, Մյունխենում, Իտալիայում։ Ձգտելով հեռանալ իրականության պատկերումից՝ սկզբնական շրջանում նկարել է առասպելական ֆիգուրներով ռոմանտիկական բնանկարներ, հետագայում՝ ֆանտաստիկ տեսարաններ («Տրիտոն և Ներեիդ», 1873-1874)՝ մտացածին սիմվոլիկան համադրելով մանրամասների նատուրալիստական վավերականությանը։ Ուշ շրջանի կոմպոզիցիաները («Մեռյալների կղզին», 1880) ազդել են գերմանական սիմվոլիզմի և յուգենդստիլի ձևավորմանը։


== Կենսագրություն ==
Բյոկլինը ծնվել է 1827 թվականին, Բազելում։ Սովորել է Դյուսելդորֆում և Մյունխենում։ 1860 թվականին նշանակվել է Վայմարի նկարչական ճեմարանի պրոֆեսոր։ Երկու տարի անց թողել է այդ պաշտոնը և մեկնել իր հայրենի քաղաք՝ Բազել։ Ստեղծագործում է իր արվեստանոցում։
Կյանքի վերջին տարիներն անցկացրել է Ֆլորենցիայում և իր սիրած մահի հետևից է գնացել 1901 թվականի հունվարի 16-ին։


== Ստեղծագործություն ==
Բյոկլիին չեն բավարարել միայն դաշտանկարը և տեսարանանկարը, որում վարպետ էր նա։ Բյոկլինը որոնել է պատմական և ավանդապատում թեմաներում, կենտրոնանալով մարդու, բայց ոչ սովորական մարդու, այլ գերմարդու, «բնության թագավորի» վրա։
Պրպտումների ընթացքում Բյոկլինը եղել է Եվրոպայում, այդ թվում Փարիզում, Բրյուսելում, Ցյուրիխում, նաև՝ Իտալիայում։ Նրա ստեղծագործության հիմնական թեման մահն է։ Հիմնականում նկարել է տեմպերայով։
Բյոկլինի գործերը ցուցադրվում են Լայպցիգի քաղաքային թանգարանում (Stadtmuseum Leipzig), Բեռլինի, Մյունխենի, Բազելի , Նյու Յորքի մետրոպոլիտեն թանգարաններում, նաև մասնավոր հավաքածուներում։
Բյոկլիի աշակերտներից է եղել գերմանական գեղանկարչության սիմվոլիզմի և մոդեռնի հայտնի ներկայացուցիչ Ֆրանց Շտուկը, որը թեև «իր սիմվոլիկ պատկերների մեջ ավելի համարձակ է գտնվել, բայց իր միստիցիզմի խորությամբ չի գերազանցել» Բյոկլինին։


=== «Մեռելների կղզին» ===
Բյոկլինը շարունակել է մահվան թեման, մինչև կստեղծեր իր աշխարհահռչակ գլուխգործոցը՝ «Մեռելների կղզին» (Toteninsel): Այստեղ նա ֆանտաստիկ սիմվոլիկան համադրել է մանրամասների նատուրալիստական ճշգրտության հետ։ Նկարից մեռելային շունչ է փչում․ սպիտակ սավանի մեջ փաթաթված մարդը անձնատուր է եղել անխուսափելի մահին և հնազանդ խոնարհված գլխով մոտենում է մահվան կղզուն, «որտեղից ոչ մի ճանապարհորդ չի վերադարձել»։ Նկարի ծառերը, երկինքը, շենքերը առեղծավածային, մռայլ ստվերներ են։ Նավակի մեջ թիավարող կա, որն ասոցացվում է Քարոնին, իսկ ջրային տարածությունը՝ Ստիքս կամ Աքերոն գետերին։ Կղզում պատկերված նոճիները հարավային Եվրոպայում հաճախ տնկվում են գերեզմանոցներում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Առնոլդ «Առնոլդ Բյոկլին և նրա գործերը» Գեղարվեստ հանդեսի թիվ 1 համարում»։ Issuu (հայերեն)։ 1908։ էջ 106։ Վերցված է 2021-03-04  CS1 սպաս․ հայերենը նշված է (link)
Վյազովենկա (գետ)

Վյազովենկա (ռուս.՝ Вязовенка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժիզդրա գետի ձախ ափին 129 կմ հեռավորության վրա։ Գետի երկարությունը 14 կմ է։ Վյազովենկայի ակունքը գտնվում է Խոլմիչի գյուղում։ Հոսում է հյուսիսում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019937
Հիդրոլոգիական ուսումնասիրությունների կոդը - 110001993
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կապովի քարանձավ

Կապովի քարանձավ (նաև Շուլգան-Տաշ, բաշկիրերեն՝ Шүлгәнташ), կարստային քարանձավ Ուրալի հարավում՝ Բաշկիրական Հանրապետությունում՝ Բելայա գետի աջ ափին։ Գոյացել է կրաքարերի և դոլոմիտների մեջ։ Միջանցքներն ու գրոտները տեղադրված են երկու հարկով։
Ընդհանուր երկարությունը ավելի քան 2 կմ է։ Պատերին կան մամոնտների, ռնգեղջյուրների, ձիերի ուշ պալեոլիթյան պատկերներ։


== Ծանոթագրություններ ==
Թեոդոր Բիլրոթ

Թեոդոր Բիլրոթ (գերմ.՝ Theodor Billroth, ապրիլի 26, 1829(1829-04-26)[…], Բերգեն աուֆ Ռյուգեն, Vorpommern-Rügen District, Մեկլենբուրգ-Առաջավոր Պոմերանիա, Գերմանիա - փետրվարի 6, 1894(1894-02-06)[…], Օպատիյա, Austrian Littoral, Ավստրո-Հունգարիա), գերմանացի վիրաբույժ։


== Կենսագրություն ==
Բժշկական կրթությունն ստացել է Գրեյֆսվալդում և Բեռլինում։ 1859 թվականին՝ Ցյուրիխի, իսկ 1867 թվականին՝ Վիեննայի վիրաբուժական կլինիկայի պրոֆեսոր։ Բիլրոթի աշխատությունները նվիրված են ստամոքսաղիքային (որկոր, ստամոքս), միզասեռական օրգանների (շագանակագեղձ), ներզատական գեղձերի (խպիպ) վիրաբուժությանը։


== Աշխատություններ ==
De natura et causa pulmonum affectionis quae nervo utroque vago dissecto exoritur. Dissertation, Universität Berlin 1852
Historische und kritische Studien über den Transport der im Felde Verwundeten und Kranken auf Eisenbahnen. Wien, 1874.
Untersuchungen über die Vegetationsformen von Coccobacteria septica. Reimer, Berlin 1874.
Die Krankenpflege im Hause und im Hospitale. Ein Handbuch für Familien und Krankenpflegerinnen. Wien 1881.
Über das Lehren und Lernen der medizinischen Wissenschaften an den Universitäten der deutschen Nation, nebst allgemeinen Bemerkungen über Universitäten. Wien 1876
Untersuchungen über die Entwicklung der Blutgefässe, nebst Beobachtungen aus der königlichen chirurgischen Universitäts-Klinik zu Berlin. Habilitation, Universität Berlin 1856
Wer ist musikalisch? Wagner, Hamburg 1985, ISBN 3-88979-000-3 (Repr. d. Ausg. Berlin 1896)


== Ծանոթագրություններ ==
Պուրինյան հիմքեր

Պուրինյան հիմքեր, պուրիններ, բնական ազոտային հետերոցիկլիկ միացությունների խումբ, պուրինի ածանցյալները։
Ինչպես ազատ վիճակում, այնպես էլ ավելի բարդ միացությունների կազմում կարևորագույն դեր են կատարում կենդանի բնության մեջ։ Մտնում են նուկլեինաթթուների կազմի մեջ (ադենին, գուանին և մի քանի, այսպես կոչված, մինորային պուրինյան հիմքեր)։
Գլիկոգիդային կապերով կապվելով ռիբոզի (ՌՆԹ-ում) և դեզօքսիռիբոզի (ԴՆԹ-ում) հետ առաջացնում են նուկլեոզիդներ։ Պուրինյան հիմքերի քանակը ԴՆԹ-ում հավասար է, իսկ ՌՆԹ-ում քիչ ավելի է պիրիմիդինային հիմքերից։
Նուկլեինաթթուներում կոմպլեմենտարության (լրացուցչության) սկզբունքով միանալով պիրիմիդինային հիմքերի հետ, մասնակցում են գենետիկական ինֆորմացիայի կոդավորմանը և իրականացմանը կենսասինթեզի ժամանակ։


== Հատկություններ ==
Վատ են լուծվում ջրում։ Կենսաէներգետիկայում կարևոր դեր ունեն ադենին պարունակող նուկլեոտիդները (ադենոզինեռֆոսֆորաթթու և այլն)։ Մտնում են բազմաթիվ կոֆերմենտների բաղադրության մեջ։
Բարձրակարգ օրգանիզմներում պուրինյան հիմքերը սինթեզվում են լյարդում՝ նուկլեոտիդների ձևով։ Պուրինյան հիմքերի նյութափոխանակության խանգարումը ուղեկցվում է միզաթթվի արտադրության ուժեղացմամբ, որը հանգեցնում է պոդագրայի։
Կյոզալզտիկ

Կյոզալզտիկ, գյուղ Արևմտյան Հայաստանում, Էրզրումի վիլայեթի Խնուսի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նադերժինշչինա (գյուղ, Պոլտավայի շրջան)

Նադերժինշչինա (ուկրաիներեն՝ Надержинщина), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Նադերժինշչինա գյուղում բնակվում էր 194 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարինե Մխիթարյան

Մարինե Համլետի Մխիթարյան (հունվարի 9, 1967(1967-01-09), Կիրովական, Հայկական ԽՍՀ, ԽՍՀՄ), թատրոնի և կինոյի հայ դերասանուհի, ասմունքող, ռեժիսոր, սցենարիստ, լրագրող, մանկավարժ։


== Կենսագրություն ==
Մարինե Մխիթարյանը ծնվել է Կիրովականում։ Հաճախում էր դպրոցականների պիոներ-պալատի թատերական, ասմունքի, նկարչական, հմուտ ձեռքերի խմբակները և երաժշտական դպրոց՝ քանոնի դասարան։ Հետագայում դրանք իրենց անջնջելի հետքը թողեցին արվեստագետի կերպարի ձևավորմանը։

Առաջին բեմելը չհաշված դպրոցական տարիները, 1982 թ. կայացավ Կիրովականի համամիութենական և հանրապետական փառատոնների դափնեկիր երկաթուղայինների կուլտուրայի տան ժող. թատրոնի բեմում, Ժորա Հարությունյանի «Հիվանդ համար 199» կատակերգությունում բուժքրոջ դերակատարմամբ։ 1983-1985 թթ. սովորել է Հայկական թատերական ընկերության դրամատիկական ստուդիայում, 1995-2000 թթ. Երևանի թատրոնի և կինոյի պետական ինստիտուտի դերասանական-ռեժիսորական բաժնում և գերազանց ավարտել։ 1984-2000 թթ. որպես դերասանուհի աշխատել է երեք թատրոններում ՝ Կիրովականի Հովհաննես Աբելյանի անվան պետական դրամատիկական թատրոնում, Երևանի Գաբրիել Սունդուկյանի անվան ազգային ակադեմիական թատրոնում և Երևանի Հրաչյա Ղափլանյանի անվան պետական դրամատիկական թատրոնում, զուգահեռաբար դասավանդել և մինչ օրս դասավանդում է տարբեր բուհերում և ուսումնական հաստատություններում։ Նկարահանվել է հինգ տասնյակից ավել ֆիլմերում։ Ասմունքում է հայ դասականների գործերը։ Թղթակցում է մի շարք թերթերի, գրում սցենարներ։ Քաղաքացիական պարտքի զգացումն ու կամավորական աշխատանքով զբաղվելու ցանկությունը նրան բերեց կանաց հասարակական կազմակերպություն՝ ՀՕՄ (1992 թ.): Ազատ ժամերին ասեղնագործում է մանրանկարչությունից, մասնակցել է մի շարք ցուցահանդեսների։ 1984 թվականից ՀԹԳՄ -ն անդամ է, 2007 թվականից ժողովրդական վարպետ (?), 2012 թվականից՝ CIOFF-ի (ավանդական արվեստների և փառատոների միջազգային կազմակերպության) անդամ է։


== Կրթություն ==
1977-1982 թթ. Կիրովականի Է. Կզարթումյանի անվան թիվ 1 երաժշտական դպրոցի Ժողովրդական գործիքների բաժին (քանոն)
1983-1985 թթ. Հայաստանի թատերական ընկերության դրամատիկական ստուդիա
1995-2000 թթ. Երևանի թատրոնի և կինոյի պետական ինստիտուտ (ԵԹԿՊԻ) դերասանական-ռեժիսորական բաժին
2008 թ. Գեղարվեստական դիզայնի դասընթաց
2012 թ. Կանաց լիդերության դպրոց, ստացել «Հասարակական-քաղաքական գործունեության կազմակերպիչ» որակավորումը
2012- 2016 թթ. մասնակցել է բազմաբնույթ մի շարք սեմինար - դասընթացների և ստացել վկայականներ


== Ընտանիք ==
Պետական, քաղաքական, ռազմական ականավոր գործիչ Խաչիկ Մանուկի Մխիթարյանի թոռնուհին է։


== Աղբյուրներ ==
«Վերածնունդ» նոյ. 30 1991 թ. - «Երկունք»
«Եթեր» շաբաթաթերթ համար 12 / 410/ 21.03.02 թ. - «Նա սիրում է բեմը»
«Լոռու Մարզ» թերթ   թիվ 17 /9797/  6 մարտի 2004 թ - «Նրա կոչումն ու էությունը բեմն է»
«Վանաձորյան խճանկար» 19 նոյ. 2008 թ. - Նոր մարտաֆիլմ էկրաններին «Վրիժառու»
«Առավոտ» 19.03.2009 թ. - «Ներկայացնում են կանայք»
«Եթեր» թիվ 25 /791/ 18.06.09 - «Գլխարկները վեր՝ Ազնավուրն է երգում»
«Եթեր» շաբաթաթերթ համար 14/931/ 05.04.2012 -«Բազմաշնորհ, բազմազբաղ Մարինե Մխիթարյանը»
«Մաշտոց» հասարակական, կրթամշակութային, հայագիտական հանդես գիրք «37» - «Մարինե Մխիթարյան»
«Շողակն Արարատյան» թիվ 9/288/, մայիս 2012 թ. - «Աստծունն է փառքը»
(6663) Տատեբայաշի

(6663) Տատեբայաշի (անգլ.՝ Tatebayashi), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 12-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,667067 ա. մ., առավելագույնը մոտենում է 2,3117 ա. մ. հեռավորության վրա և հեռանում 3,0224 ա. մ.։ Արեգակի շուրջ մեկ ամբողջական պտույտ է կատարում 1590,92 երկրային օրվա ընթացքում, իր ուղեծրով շարժվելով միջինում 0,226284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6663) Տատեբայաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բետցենվայլեր

Բետցենվայլեր  (գերմ.՝ Betzenweiler), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 698 մարդ (ըստ 2010 թվականի դեկտեմբերի 31-ի) ։ Տարածքը կազմում է 9,70 կմ։ Պաշտոնական կոդ՝ 08 4 25 020։


== Ծանոթագրություններ ==


== Արտաքին հղումներ ==
Պաշտոնական էջ
ՀՀ շինանյութերի արդյունաբերություն

Շինանյութերի արդյունաբերություն
Շինանյութերի արդյունաբերությունն ընդգրկում է բնական շինանյութերի և ապակու, կապակցանյութերի, հավաքովի երկաթբետոնե կառուցատարրերի, ասբեստցեմենտե, խեցե, հախճապակե ու ճենապակե իրերի արտադրությունները։ ՀՀ-ում խոշորագույնը բնական շինանյութերի արդյունաբերությունն է, որը ներառում է տուֆի ու բազալտի որմնանյութերի, տուֆե, բազալտե, մարմարե, գրանիտե, տրավերտինե երեսպատման սալերի, բազալտե մայթաքարերի, եզրաքարերի և շինարարական այլ իրերի, ինչպես նաև լցանյութերի (պեռլիտ, պեմզա, հրաբխային խարամ, խիճ, ավազ) արտադրությունները։ ՀՀ-ում տուֆաքարի խոշոր արտադրողը «Արթիկ-տուֆ» ձեռնարկությունն է։
ՀՀ կապակցանյութերի արտադրությունն ընդգրկում է ցեմենտի, գաջի, կրի թողարկումը։ Գերակշռում է ցեմենտի արտադրությունը։ Հանրապետությունում գործում է ցեմենտի արտադրության 2 ձեռնարկություն՝ Հրազդանի ցեմենտի գործարանը և Արարատի ցեմենտի-շիֆերի կոմբինատը։ 2010 թվականին Հայաստանում արտադրվել է 488 հազար տ ցեմենտ (2007 թվականին՝ 722, 2009 թվականին՝ 467 հազար տ)։
Հրազդանի ցեմենտի գործարանը (2001 թվականից՝ «Միկա-Ցեմենտ» ՓԲԸ) հիմնվել է 1970 թվականին։ Տարեկան կարող է արտադրել 400, 500 և 600 ապրանքանիշեր մինչև 1,2 միլիոն տ ցեմենտ։ 1977 թվականին վերակազմավորվել է Հրազդանի ցեմենտի գործարանի՝ դառնալով տարածաշրջանում հիմնական ցեմենտ արտադրողներից։ Սեփականաշնորհումից և «Միկա-Ցեմենտ» ՓԲԸ-ի հիմնադրումից հետո ցեմենտի արտադրության ծավալը հետզհետե աճել է։ Տարեկան արտադրվում է մոտ 220-250 հազար տ ցեմենտ (1999 թվականին՝ 112 hազար տ)։ Իրականացվում են արտադրության արդիականացման և գործարանի բնապահպանական ազդեցության նվազեցման աշխատանքներ։
Արարատի ցեմենտի-շիֆերի կոմբինատը (2003 թվականից՝ «Արարատցեմենտ» ՓԲԸ՝ «Մուլտի Գրուպ» կոնցեռնի կազմում) տարածաշրջանում ցեմենտի խոշորագույն արտադրողն է։ Կազմնակերպվել է 1957 թվականին՝ մինչ այդ գործող ցեմենտի (1933), շիֆերի (1952) և կրի (1932) գործարանների միավորմամբ։ 1989 թվականին շահագործման է հանձնվել գործարանի նոր տեխնոլոգիաների հոսքագիծը՝ 1,2 միլիոն տ նախագծային հզորությամբ։ Արտադրում է 400, 500 (ԳՈՍՏ 10178-85) և 42.5-52.5 (EN 197-1) մակնիշների ցեմենտ։
«Բրիտանիա Քութինգզ ընդ Քեմիքլզ» ՓԲԸ-ն հիմնադրվել է 2004 թվականին՝ որպես «Բրիտանիա» ՓԲԸ-ի և Մեծ Բրիտանիայի Միացյալ Թագավորությունում հիմնադրված ներկերի, ծածկանյութերի և քիմիական նյութերի արտադրման բնագավառում առաջնակարգ ընկերության միավորման մասնաճյուղ։ Ընկերությունը Անգլիայից ներկրված բարձրորակ հումքով և անգլիական առաջատար տեխնոլոգիաներով արտադրում է բարձրորակ, ջրային հիմքով, էկոլոգիապես մաքուր ներկեր, լաքեր, մածիկներ, սոսինձներ և մի շարք այլ մասնագիտացված քիմիական նյութեր շինարարության համար՝ ներառյալ նաև բետոնի համար նախատեսված պլաստիֆիկատորներ, սուպեր պլաստիֆիկատորներ, շինարարության շարժընթացներն արագացնող և դանդաղեցնող, ջրակայունացնող հավելանյութեր։
2011 թվականից Արմավիրի մարզում (Մերձական գյուղ), տարածաշրջանում եզակի «Պոլիմեր Տրուբ» գործարանում արտադրվում են պոլիէթիլենային խոշոր տրամաչափի խողովակներ։ 800, 1100, 1200 և 1400 մմ տրամագծով խողովակներն օգտագործվելու են Հայաստանի տնտեսության մեջ՝ ջրէկների կառուցման, ոռոգման, կոյուղու շինարարության աշխատանքներում ու այլ ոլորտներում։
Մարդու կոնստիտուցիա

Մարդու կոնստիտուցիա, օրգանիզմի ֆունկցիոնալ և ձևաբանական առանձնահատկությունների ընդհանրություն, ձևավորվել է ժառանգական, ձեռքբերովի հատկությունների հիման վրա և պայմանավորում է օրգանիզմի ռեակտիվականությունը տարբեր ազդակների նկատմամբ։ Օրգանիզմի կառուցվածքը և ֆունկցիոնալ առանձնահատկությունները տարբեր մարդկանց մոտ կարող են ունենալ որոշ նմանություն, որը հնարավորություն է տալիս խոսել մարդու կոնստիտուցիայի տեսակների մասին։ Հաճախ մարդու կոնստիտուցիան որոշվում է մարմնակազմությամբ՝ արտաքին նշանների (հասակ, կշիռ, մարմնի տարբեր մասերի համաչափություն, մկանների և ճարպային շերտի զարգացման աստիճան) ընդհանրությամբ, որը սահմանվում է մարդաչափության տվյալներով։ Սովետական գիտնական Մ. Վ. Չերնորուցկին առանձնացրել է մարդու կոնստիտուցիայի երեք հիմնական տիպ՝ 

ասթենիկ
նորմոսթենիկ
հիպերսթենիկՖրանսիացի գիտնական Դ. Սիգոն նշել է մարդու կոնստիտուցիայի հետևյալ տիպերը՝ 

շնչառական, որը բնորոշվում է լավ զարգացած կրծքավանդակով
մարսողական՝ ավալուն որովայնով, դեմքի լավ զարգացած ստորին մասով, կարճ պարանոցով
մկանային՝ զարգացած մկաններով, լայն կրծքով, համաչափ մարմնակազմությամբ
ուղեղային, մեծ գանգով, ուժեղ զարգացած դեմքի ճակատային մասով, նուրբ կերպարանքով և մկանների թույլ զարգացումովԳերմանացի գիտնական Կրեչմերը առանձնացրել է մարդու կոնստիտուցիայի ասթենիկ, պիկնիկ և աթլետիկ տիպեր։ Հին հունական բժշկության (Հիպոկրատ) ժամանակներից գոյություն ունի մարդկանց բնութագրումը ըստ խառնվածքի՝ խոլերիկ, սանգվինիկ, ֆլեգմատիկ, մելանխոլիկ։ Այդ դասակարգմանը համապատասխանում են բարձրագույն նյարդային գործունեության տիպերը, որ կենդանիների վրա կատարած փորձերով հաստատեց Ի. Պ. Պավլովը։ Դրանք են՝

ուժեղ անհավասարակշռված (դրդման պրոցեսի գերակշռությամբ և անբավարար արգելակումով)
ուժեղ հավասարակշռված, շարժուն կամ արագ
ուժեղ հավասարակշռված հանգիստ կամ դանդաղ
թույլ, որ բնութագրվում է գրգռման և արգելակման պրոցեսների թուլությամբ, արգելակման հարաբերական գերակշռությամբ։Ի. Պ. Պավլովը դասակարգել է նաև զուտ մարդկային տիպեր՝ գեղարվեստական, առաջին ազդանշանային համակարգի հարաբերական գերակշռությամբ և կոնկրետ մտածողությամբ, մտածող, երկրորդ ազդանշանային համակարգի գերակշռությամբ և վերացական մտածողությամբ, միջին կամ խառը, միջանկյալ տեղ գրավող։ Առաջին և երկրորդ ազդանշանային համակարգերի հարաբերությունը, նրանցից որևէ մեկի գերակշռությունը կարող է փուիոխվել դաստիարակության, կյանքի պայմանների և հիվանդությունների հետևանքով։ Ա. Բոգոմոլեցը մարդու կոնստիտուցիայի դասակարգման հիմքում դրել է շարակցական հյուսվածքի դրությունը և առաշարկել 4 տիպ՝ 

ասթենիկ (բարակ, նուրբ շարակցական հյուսվածք)
ֆիբրոզ (գերակշռում է խիտ, թելավոր շարակցական հյուսվածքը)
պաստոզ (գերակշռում է փուխր շարակցական հյուսվածքը)
լիպոմատոզ (ճարպային հյուսվածքի առատ զարգացում)Գոյություն ունեն մարդու կոնստիտուցիաի դասակարգումներ ըստ ներզատիչ գեղձերի, վեգետատիվ նյարդային համակարգի տոնուսի և այլն։ Այժմ մարդու կոնստիտուցիայի տիպերը որոշելիս, մարմնակազմության հետ միաժամանակ, հաշվի են առնում նաև բարձրագույն նյարդային գործունեությունը, նյարդային համակարգի և ներզատիչ բոլոր գեղձերի դրությունը։ Մարդու կոնստիտուցիան որոշվում է նաև ժառանգված հատկություններով։ Դրա ձևավորմանը նպաստում են նաև արտաքին գործոնները, որոնց երկարատև ազդեցության շնորհիվ փոխվում են օրգանիզմի ձևաբանական և ֆունկցիոնալ հատկությունները։
Իլիջ

Անվան այլ կիրառումների համար տե՛ս՝ Իլիջա (այլ կիրառումներ)Իլիջ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Սեբաստիա-Եվդոկիա ճանապարհի ձախակողմյան փեշերին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մարսել Յակոբս

Լամոնտ Մարսել Յակոբս (իտալերեն՝ Lamont Marcell Jacobs, սեպտեմբերի 26, 1994(1994-09-26)[…], Էլ Պասո, Տեխաս, ԱՄՆ), իտալացի սպրինտեր ու հեռացատկորդ, օլիմպիական չեմպիոն, Եվրոպայի չեմպիոն (2021 թվական)։ 2021 թվականի օգոստոսի 1-ին Յակոբսը Տոկիոյի Օլիմպիական խաղերի ժամանակ Եվրոպայի նոր ռեկորդ է սահմանել 100 մետր մրցատարածությունում՝ դառնալով չեմպիոն։
Յակոբսը 2020-21 թվականների մրցաշրջանն ավարտել է որպես 60 մետր վազքի համաշխարհային վարկանիշի առաջատար։


== Կենսագրություն ==
Յակոբսի մայրը իտալուհի է, իսկ հայրը ծնունդով Տեխասից է (ծնվել է Էլ Պասոյում)։ Տեխասում Յակոբսն ապրել է ընդամենը մեկ ամիս,  որից հետո հորը գործուղել են Հարավային Կորեա, և նա մոր հետ տեղափոխվել է Դեզենցանո դել Գարդա։ Լամոնտ Մարսելն այնտեղ 10 տարեկանում սկսել է զբաղվել թեթև ատլետիկայով՝ սկզբում նախընտրելով սպրինտը, իսկ 2011 թվականին իր համար բացահայտել է հեռացատկը։ Ավելի ուշ նա տեղափոխվել է Հռոմ, որտեղ ապրում է իր ընկերուհու՝ Նիկոլի և երկու երեխաների՝ Էնթոնիի և Մեգանի (ծնվել են 2019 և 2021 թվականին) հետ։  Յակոբսն ունի մեկ այլ որդի ևս՝ Ջերեմին (ծնվ.՝ 2013) նախորդ հարաբերություններից, երբ նա 19 տարեկան էր։
2016 թվականին Յակոբսը հաղթել է Իտալիայի աթլետիկայի առաջնությունում (հեռացատկ)։ 8,07 մետր անձնական ռեկորդով նա 10-րդ տեղն է զբաղեցրել ԻԱԱՖ-ի համաշխարհային վարկանիշում՝ 2017 թվականի թեթևատլետային սեզոնի արդյունքներով։ Իտալիայի մինչև 23 տարեկանների առաջնությունում նա ցատկել է 8,48 մետր, ինչը իտալացու համար լավագույն ցուցանիշն է դարձել, թեև այդ արդյունքը չի կարելի ազգային ռեկորդ ճանաչել +2,8 մետր/վ արագությամբ քամու պատճառով (հաշվվում է մինչև +2,0 մետր/վ)։
2021 թվականի մայիսի 13-ին Սավոնայում Յակոբսը 100 մետր վազքի Իտալիայի ռեկորդ է սահմանել՝ 9,95 վ արդյունքով, իսկ պատմության մեջ դարձել է 150-րդ մարդը, որը հաղթահարել է 10 վայրկյանանոց արգելքը։ 2021 թվականի հունիսի 26-ին, չնայած -1,0 մ/վ արագությամբ հանդիպակաց քամուն, նա գերազանցել է Իտալիայի առաջնության ռեկորդը Ռովերետոյում՝ 10,01 վրկ արդյունքով և նվաճել է չորրորդ անընդմեջ ազգային տիտղոսը։
Երբ Մարսել Յակոբսին հարցրել են նրա ծագման մասին, նա ասել է, որ իրեն զգում է 100 տոկոսով իտալացի՝ խոստովանելով, որ շատ լավ չի խոսում անգլերեն։
2021 թվականի օգոստոսի 1-ին դարձել է օլիմպիական չեմպիոն 100 մետր մրցատարածությունում՝ եզրափակչում ցույց տալով 9,80 վ ժամանակ, որն անձնական ռեկորդ է:
2021 թվականի օգոստոսի 6-ին Իտալիայի հավաքականի կազմում դարձել է Օլիմպիական խաղերի կրկնակի չեմպիոն տղամարդկանց  4х100 մետր փոխանցումավազքում։


== Ծանոթագրություններ ==
Մենավոր ընկուզենին (ֆիլմ)

Անվան այլ կիրառումների համար տե՛ս՝ Մենավոր ընկուզենի (այլ կիրառումներ)«Մենավոր ընկուզենին», Վարդգես Պետրոսյանի համանուն վեպի հիման վրա 1986 թվականին «Հայֆիլմ» կինոստուդիայում նկարահանված ֆիլմ։


== Սյուժե ==
Լեռնասարը, որ դարերի պատմություն ունեցող գյուղ է, գրեթե դատարկվել է։ Երիտասարդները տեղափոխվել են քաղաք, և գյուղում մնացել են քիչ թվով մարդիկ։ Վերջիններս, սակայն, ուսուցիչ Սահակ Կամսարյանի գլխավորությամբ փորձում են ամեն գնով պահպանել հայրենի գյուղը։


== Դերերում ==
Սահակ Կամսարյան – Ֆրունզե Դովլաթյան
Ռազմիկ – Արմեն Ջիգարխանյան
երիտասարդ Կամսարյան – Միքայել Դովլաթյան
Սոնա – Անետա Հարությունյան
Արտաշես Մնեյան – Սուրեն Հովհաննիսյան
Ոսկանյան – Հենրիկ Ալավերդյան
Լևոն – Վլադիմիր Քոչարյան
Նավասարդ – Նիկողայոս Եղիազարյան
երիտասարդ Մնեյան – Ռուդոլֆ Ղևոնդյան
Հայկանուշ – Վերջալույս Միրիջանյան
Օհան – Ռաֆայել Աթոյան
Երեմ – Սերգեյ Չոլախյան
Գայանե – Ջ. Ավագյան
Արմեն – Հովիկ Վանյան
Վարդունի – Միհրան Քեչողլյան
Սաֆարյան – Ժորա Մովսիսյան
Ոսկանյան – Հենրիկ Ալավերդյան
Անտոնյան – Լևոն Շարաֆյան
Ամատունի – Ռոբերտ Հարությունյան
Մարան – Շուշիկ Գրիգորյան
Աշոտիկ – Սամվել Իվանյան
Հովսեփ – Ներսես Հովհաննիսյան
Լաքա Սիրակ – Լ. Դավթյան
ուսուցիչ – Բենիամին Օվչյան
Սանոյան – Գագիկ Ադիլխանյան
Կատյա – Ի. Մանույլովա
Վռամ – Ռ. Գասպարյան
Մարիամ – Շուշիկ Գրիգորյան
շրջկոմի քարտուղար – Լևոն Բատիկյան
Աշխեն – Ն. Խոջայան


== Դրվագներում ==
Մ. Կարապետյան, Ա. Մարգարյան, Գ. Սարգսյան, Ա. Մնացականյան, Ա. Համբարյան, Ա. Սանթրոսյան, Ա. Ամիրխանյան, Ա. Գասպարյան, Օ. Գաբոնենկո, Ա. Աբելյան, Ն. Մարտիրոսյան, Հ. Լալայան


== Ծանոթագրություններ ==


== Գրականություն ==
Առևանգված Ջիգարխանյանից մինչև «վերակենդանացած հանգուցյալ»։ Աննա Բաբաջանյան, Դա եղել է այսպես…, Ե., Դարակ, 2019, էջ 97-102։


== Արտաքին հղումներ ==
Մենավոր ընկուզենին յություբում
Էնտրաքուե

Էնտրաքուե (իտալերեն՝ Entracque), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 833 մարդ (2008 թվականի տվյալներով)։ Բնակչության խտությունը՝ 5 մարդ/կմ²։ Տարածքը՝ 160 կմ²։ Փոստային ինդեկս՝ 12010։ Հեռախոսային կոդ՝ 0171։
Բնակավայրի հովանավորն է հանդիսանում սուրբ Անտոնիյը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ
Վիճակագրության ազգային ինստիտուտ
Նովոյանիսոլ

Նովոյանիսոլ (ուկրաիներեն՝ Новоянисоль), գյուղ Ուկրաինայի Դոնեցկի մարզի Վոլոդարսկիում։ Հիմնադրվել է 1897 թվականին։
2001 թվականի տվյալներով Նովոյանիսոլ գյուղում բնակվում էր 553 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիֆենբակ օ Վալ

Դիֆենբակ օ Վալ (ֆր.՝ Dieffenbach-au-Val), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 642 մարդ, բնակչության խտությունը` 217.63 մարդ/կմ²։ Բնակավայրը զբաղեցնում է 2.95 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 380 աշխատունակ (15-64 տարեկան)  բնակիչ, որոնցից ակտիվ էին 289-ը, իսկ ոչ ակտիվները` 91։ Ակտիվության ցուցանիշը կազմում է 76,1 %։ 289 աշխատունակ մարդկանցից աշխատել է 271 անձ (153 տղամարդ և 118 կին)։ Գործազուրկ են եղել 18 անձ (7 տղամարդ և 11 կին)։ 91 անաշխատունակներից 27-ը եղել են աշակերտներ կամ ուսանողներ, 38-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆալուն Գոնգ

Ֆալուն Գոնգ (ավանդական չինական՝ 法輪功, պարզեցված՝ 法轮功, փինյին՝ Ֆըլուն Գոնգ — «օրենքի անիվի հոգևոր էներգիա»), «դժվար աշխատանք ուսուցման անիվի հետ», կամ Ֆալուն գուն, կամ Ֆալուն դա ֆա (ավանդական չինական՝ 法輪大法, պարզեցված՝ Դհարմայի անիվի մեթոդ) - նոր կրոնական շարժում, որի հիմքում ընկած է ավանդական չինական ցիգոնգ մարմնամարզության վրա՝ համակցված բուդդայականության, դաոսականության, կոնֆուցիականության և չինական ժողովրդական հավատալիքների տարրերի հետ։ Ֆալուն գոնգի երեք հիմնական արժեքներն են «ճշմարտության» (真, zhen), «կարեկցանքի» (善, շան) և «համբերության» (忍, ren) կոնֆուցիական սկզբունքները։ Ֆալուն Գոնգը ծագել է 1990-ականների սկզբին Չինաստանում և այնուհետև տարածվել երկրից դուրս։ Վարդապետության ստեղծողը և Ֆալուն Գոնգի մշտական ​​առաջնորդը («Ուսուցիչ») Լի Հոնջին Է։
Ֆալուն Գոնգի առանձնահատկությունների պատճառով դժվար է սահմանել այս «ոչ ավանդական սուրբ հավատքը» և «օկուլտիստական ​​դպրոցը». մի շարք հեղինակներ Ֆալուն Գոնգը սահմանում են որպես աղանդ, ինչի հետ համաձայն չեն շարժման հետևորդները։
1999 թվականից ի վեր Ֆալուն Գոնգի շարժման գործունեությունն ամբողջությամբ արգելվել և քրեականացվել է մայրցամաքային Չինաստանում։ Կան ապացույցներ ՉԺՀ-ի իշխանությունների կողմից արտադատական ​​բանտարկության և բռնի այլ միջոցների կիրառման մասին՝ շարժման կողմնակիցներին ստիպելու համար հրաժարվել իրենց համոզմունքներից և գործելակերպից։


== Ծանոթագրություններ ==
Հուսեյնիե մզկիթ

Հուսեյնիե մզկիթ (ադրբ.՝ Hüseyniyyə məscidi), Ադրբեջանի Գանձակ քաղաքում գտնվող մզկիթ ։


== Պատմություն ==
Շատ պատմական մզկիթների պես , նաև Հուսեյնիե մզկիթի պատի վրա կա տապանագիրը։ Մզկիթը կառուցվել է 1886 թվականին։ Ներքին մուտքի մոտ կանգնած է լայնածավալ Միհրաբը։ Միհրաբի վրա կա երեք տապանագիրը։ Տապանագիրներից մեկում գրված է, որ, Հուսեյնիե մզկիթը կառուցվել է 1886 թվականին Միրզա Քովանի-Ղաջարի դուստրը Սաբիե խանումի կողմից։ Հուսեյնիե մզկիթի կենտրոնը գմբեթայինն է։ Մեկ այլ վիմագրութային գրառումը ցույց է տալիս, որ, Հուսեյնիե մզկիթը վերականգնվել է 1900 ականներին։ Այն ժամանակ իրականացվել է վերանորոգման աշխատանքներ և ավելացրվել է հատուկ մաս, որը նախատեսված կանանց համար։ Մզկիթի շինարարությունը պատկանում է Արրանի ճարտարապետական դպրոցի։ Մզկիթը նաև գործում է որպես մադրասա ։ Շենքում կա նաև գրադարան։


== Տես նաև ==
Գանձակ
Թազափիր մզկիթ
Հեյդար մզկիթ


== Ծանոթագրություններ ==
Կարոլ Ռաբադի

Կարոլ Ռաբադի (Carol Rabadi, դեկտեմբերի 14, 1977(1977-12-14), Ամման, Հորդանան), հորդանանցի օդաչու, Royal Jordanian ավիաընկերության աշխատակից։ 2009 թվականին եղել է արաբ կանանց առաջին թռիչքային անձնակազմի կապիտան։ Կարոլն օդային գծի հրահանգիչ է, սիմուլյատորի հրահանգիչ և A320 ինքնաթիռի օդուղին ստուգող կապիտան։


== Գործունեություն ==
Կարոլ Ռաբադին ավիացիայի բնագավառում կարիերա սկսելու մասին մտածել է դեռ մանկուց, երբ  Կիպրոս Հորդանան թռիչքի ժամանակ նստել է օժանդակ նստատեղի վրա։ Ավիացիոն գիտությունների բակալավրի աստիճան ստացել է Ֆլորիդայի Դեյթոն Բիչ քաղաքի Էմբրի Ռիդլ ավիացիոն համալսարանից։ Ավարտելուց երկու ամիս անց` 1999 թվականին, միացել է Royal Jordanian ավիաընկերությանը։ 2009 թվականին Հորդանանի պատմության մեջ դարձել է երկրորդ կին կապիտանը։ Հորդանանի առաջին կին կապիտան 1985 թվականին դարձել է Թաղրիդ Ակաշեհը։
Ի սկզբանե Ռաբադին երկու տարի աշխատել է որպես ավիաընկերության օժանդակող  անձնակազմում, որը բնորոշ էր ավիաընկերության հավաքագրման քաղաքականությանը կադետ օդաչուների համար։ Ռաբադին շուրջ վեց տարի եղել է երկրորդ օդաչու` թռիչքներ կատարելով Airbus A320 ընտանեկան և A340 օդանավերով։ Դեռ այն ժամանակ նա կարողանում էր որպես կապիտան հանդես գալ Embraer E-Jet ընտանեկան օդանավով։ Ավելի քան 100 ուղևորի հետ առաջին թռիչքն իրականացրել է 2009 թվականի հոկտեմբերին` վերադառնալով Աթենքից։ Այս թռիչքը Royal Jordanian ավիաընկերությունն առաջին անգամ էր իրականացնում միայն կին անձնակազմով, որին հաջորդել են նմանատիպ բազմաթիվ թռիչքներ։ Ռաբադին անդամակցում է ԿԻն օդաչուների «99» միջազգային կազմակերպությանը։


== Ծանոթագրություններ ==
4 (ալբոմ, Բիյոնսե)

4 ամերիկացի R&B ոճի երգչուհի Բիյոնսեի երգը, թողարկված 2011 թվականին։ Nielsen SoundScan-ի տվյալներով, առաջին շաբաթում վաճառվել է ալբոմի 310 000 օրինակ, և այն զբաղեցրել է առաջին հորիզոնականը Billboard 200 հիթ-շքերթում։ Ալբոմը ստացել է լավ պրոմոխթան փաստավավերագրական «4-րդ տարի» ֆիլմի թողարկման շնորհիվ, Good Morning America-ի ելույթի և հունվարի 4-ին ԱՄՆ-ի Անկախության օրվա արթիվ կազմակերպված համերգի շնորհիվ։ Այն դեբյուտացվել է Բրիտանական հիթ-շքերթի առաջին հորիզոնականում և առաջին անգամ գլխավորել է Ֆրանսիայի, Իսպանիայի և Բրազիլիայի հիթ-շքերթները։ Billboard 200-ի պատմության մեջ Բիյոնսեն դարձել է երրորդ արտիստը ով անընդմեջ չորս ալբոմն երով դարձել է համար առաջինը, սկսած դեբյուտայինից։


== Ալբոմի մասին ==
Ալբոմում կա միայն մեկ հրավիրված անձ՝ Andre 3000-ը, OutKast հիփ հոփ խմբի մասնակիցը։ Մնացած երգերը սոլո կերպով կատարում է Բիյոնսեն։ Առաջին սինգլը դարձել է «Run the World (Girls)»-ը։


=== Համացանցում ժամանակից շուտ հայտնվելը ===
Ալբոմը ժամանակից շուտ համացանցում հայտնվել է 2011 թվականի հունիսի 7-ին։ Դա եղել է չորրորդ ալբոմի պաշտոնական թողարկումից երեք շաբաթ առաջ։ Երգչուհին չէր սպասել դրան  և մեկնաբանել է այն իր Ֆեյսբուքյան կայքէջում՝ «Իմ երաշշտությունը ամանակից շուտ է հայտնվել համացանցում և ես այդպես չէի ցանկանում ներկայացնել իմ նոր երգերը։ Սակայն ես շնորհակալ եմ դրական արձագանքների համար իմ հետևորդների շրջանում»։


=== Նվեր հրատարակություն ===
Նվեր հրատարակությունը վաժառվել է միայն Target խանութներում և Target.com կայքում։ Ալբոմում ձայնագրվել են երեք նոր երգեր՝ «Lay Up under Me», «Schoolin’ Life» և «Dance for You», նաև ալբոմի գլխավոր երգից՝ «Run the World (Girls)» երեք ռեմիքս տարբերակներ։


== Երգացանկ ==

Notes

^a նշանակում է պրոդյուսեր
^b նշանակում է լրացուցիչ պրոդյուսեր
^c նշանակում է վոկալային պրոդյուսեր
^d նշանակում է ռեմիքս անող


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Սյոմակի (այլ կիրառումներ)

Սյոմակի, կարող է վերաբերել՝

Սյոմակի - գյուղ, Ուկրաինայի Ժիտոմիրի մարզի Բերդիչևի շրջանում
Սյոմակի - գյուղ, Ուկրաինայի Խմելնիցկիի մարզի Սլավուտայի շրջանում
Սյոմակի - գյուղ, Ուկրաինայի Խմելնիցկիի մարզի Ստարոսինյավսկի շրջանում
Սյոմակի - գյուղ, Ուկրաինայի Վիննիցայի մարզի Ժմերինկայի շրջանում
Սյոմակի - գյուղ, Ուկրաինայի Վիննիցայի մարզի Խմելնիկի շրջանում
Սյոմակի - գյուղ, Ուկրաինայի Վոլինի մարզի Լուցկի շրջանում
Սյոմակի - գյուղ, Ուկրաինայի Վոլինի մարզի Ստարովիժևի շրջանում
Կանադայի խորհրդարան

Կանադայի խորհրդարան (անգլ.՝ Parliament of Canada, ֆր.՝ Parlement du Canada)` Կանադական Ֆեդերալական կանոնադրական մարմին։ Նստավայրն է համարվում Օտտավա մայրաքաղաքում գտնվող խորհրդարանական սրահը։


== Անձնակազմ ==
Պառլամենտը կազմված է թագուհուց, Սենատից և Հասարակությունից՝ այսպես կոչված «Թագուհիմ խորհրդարանում է» (Queen-in-Parliament):
Թագուհուն ներկայացնում է Կանադայի նահանդապետը։ Նա նշանակում է սենատի 105 անդամներին՝ վարչապետի խորհուրդով։ 305 պատգամավորներին նշանակում են քվեարկությամբ։
Համայնքների պալատը խորհրդարանի շարժիչ մարմինն է է։ Սենատը շատ հազվադեպ է չեղյալ համարում կանոնադրական ծրագրերը, որոնք առաջ են քաշել ստորին պալատը։ Թագուհին հավաստիացնում է կանոնադրական ծրագրերը, որոնք ընդունում է խորհրդարանը։
Վարչապետը և կառավարությունը պարտավոր են ունենալ պատգամավորների մեծամասնության աջակցությունը։
Այսoր նիստի է ներկայանում խորհրդարանի քառասուններորդ անձնակազմը։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Օֆիցյալ կայք Archived 2011-02-07 at the Wayback Machine.
The History of the Maces of the British and Canadian Parliaments Archived 2008-12-08 at the Wayback Machine.
Կանադայի խորհրադարանը քաղաքական ատլասի վրա Archived 2013-10-12 at the Wayback Machine.
House of Commons Table Research Branch. (2005). Précis of Procedure. Archived 2005-03-08 at the Wayback Machine.
Thomas, Paul G. (2004). «Parliament, Canadian.» Archived 2009-10-31 at the Wayback Machine.
(6119) Հյորթ

(6119) Հյորթ (անգլ.՝ Hjorth), աստերոիդ աստերոիդների հիմնական գոտում։ Հայտնաբերվել է 1986 թվականի դեկտեմբերի 6-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,614444 ա. մ., առավելագույնը մոտենում է 2,3015 ա. մ. հեռավորության վրա և հեռանում 2,9274 ա. մ.։ Արեգակի շուրջ մեկ ամբողջական պտույտ է կատարում 1544,07 երկրային օրվա ընթացքում, իր ուղեծրով շարժվելով միջինում 0,23315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6119) Հյորթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 714


== Դեպքեր ==
Մուսասիրի տաճարի գրավումը ասորական զորքերի։


== Ծնունդներ ==


== Մահեր ==
Ռուսա Ա-ի ինքնասպանությունը։
Լիստվենիչնայա (Պյոզայի վտակ)

Անվան այլ կիրառումների համար տե՛ս՝ Լիստվենիչնայա (այլ կիրառումներ) Լիստվենիչնայա  (ռուս.՝ Лиственичная ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի ձախ ափին՝ 247 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - '03030000212103000049507
Հիդրոլոգիական ուսումնասիրությունների կոդը - 103004950
Ավազանի կոդը - ' 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էդ Օ’Նիլ

Էդ Օ’Նիլ (անգլ.՝  Ed O’Neill, ապրիլի 12, 1946(1946-04-12), Youngstown, Օհայո, ԱՄՆ), ամերիկացի դերասան, ով առավել հայտնի է «Ամուսնացած ․․․ երեխաների հետ» ֆիլմում Ալ Բանդիի և «Ամերիկյան ընտանիք» ֆիլմում Ջեյ Փրիտչեթի դերերով։ Երկու անգամ եղել է «Ոսկե գլոբուսի» հավակնորդ։ «Էմմիի» եռակի թեկնածու։


== Կենսագրություն ==
Էդուարդ Օ’Նիլ կրտսերը ծնվել է 1946 թվականի ապրիլի 12-ին, Օհայո նահանգի Յանգսթաուն քաղաքում՝ իռլանդացի կաթոլիկ ծնողների ընտանիքում։ Էդի մայրը՝ Րուֆ Էն Քվինլանը, տնային տնտեսուհի և սոցիալական աշխատող է, հայրը՝ Էդվարդ Ֆիլիպ Օ’Նիլը, աշխատում է որպես պողպատագործ։ Բացի Էդից, ընտանիքն ունի նաև երկու դուստր և երկու որդի, որոնք Էդից փոքր են։
Օ’Նիլը սկզբում փորձել է բազմաթիվ մասնագիտություններ․ սկզբում Էդը դարձել է իր հոր պողպատագործ, ապա աշխատել է որպես բուֆետապան, հետո վաճառել է օգտագործված մեքենաներ։ Յանգսթաունի պետական համալսարանի քոլեջում ուսանելու ժամանակ Էդը հասցրել է ուսումնասիրել արվեստներ (հատկապես թատերական) և սովորել պատմություն Օհայոյի համալսարանի քոլեջում։ Էդը սիրում էր սպորտը և սկզբում նախընտրել է ամերիկյան ֆուտբոլ խաղալ Օհայոյի և Յանգստաունի համալսարանների համալսարանական թիմերի կազմում։ 1969 թվականին Օ 'Նիլը նույնիսկ փորձաշրջան է անցել "Փիթսբուրգ Ստիլերզ" ակումբում, սակայն Էդին թիմ չեն վերցրել։ Նման հիասթափեցնող փորձից հետո Էդը որոշեում է վերադառնալ դերասանական մասնագիտությանը և Յանգսթաունում դերասանական գործակալությունում մասնակցում է լսումների։ Աննշան դեր ստանալուց հետո նա որոշում է վերադառնալ Յանգսթաունի համալսարան։ Այդ ընթացքում Էդը պարբերաբար խաղում էր տեղի թատրոնում, ինչպես նաև դասավանդում էր Ուրսուլայնի ավագ դպրոցում։
Էդը ստացել է նաև սև գոտի, բրազիլական Ջիու-Ջիիցուում։
1977 թվականին Էդը որոշում է կյանքը վերջնականապես նվիրել դերասանական մասնագիտությանը։ Նա տեղափոխվում է Նյու Յորք և բավականին երկար ժամանակ ապրում 79-րդ փողոցի Իմպերիալ հյուրանոցում։ Նա ստանում է օգնականի աշխատանք, որը ըստ նրա «աշխարհի ամենավատ աշխատանքն» էր։ Նա սկսում է լսումներ անցկացնել տեղական թատրոններում։ Օ’Նիլի առաջին դերասանական բեկումը տեղի է ունեցել 1979 թվականին, երբ նա ընտրվեց որպես Բրոդվեյի «Նոկաուտ» մյուզիքլի գլխավոր դերի համար։ 1972 թվականին Էդը ստանում է դիպվածային դեր «Ազատում» թրիլլերում, որտեղ նրան հատկացված էր ընդամենը մեկ տող։ 1980 թվականին Էդը նկարահանվեց Ուիլյամ Ֆրիդկինի «Հետախուզվողը» ֆիլմում, որի գլխավոր դերում խաղում էր Ալ Պաչինոն։
Մի անգամ Էդը դեր է խաղացել «Մկները և տղամարդիկ» հեռուստասերիալում, որից հետո նրան առաջարկել են խաղալ «Ամուսնացած ... երեխաների հետ» կատակերգական հեռուստասերիալում։ 1987 թվականից «Ամուսնացած ... երեխաների հետ» հեռուստասերիալի առաջին դրվագից ի վեր Էդը շարունակաբար եղել է կատակերգական սերիալի գլխավոր դերակատարը։ 1987-1997 թվականներին նկարահանվել է 262 սերիա։ Սերիալը 8 անգամ առաջադրվել է Էմմիի և 7 անգամ Ոսկե գլոբուսի։
Օ’Նիլն ամուսնացած է դերասանուհի և պարուհի Քեթրին Ռուսոֆի հետ։ Նրանք ունեն երկու երեխա։


== Ֆիլմագրություն ==


== Ծանոթագրություններ ==
Փերի շրջան (Թենեսի)

Անվան այլ կիրառումների համար տե՛ս՝ Փերի (այլ կիրառումներ)Փերի շրջան (անգլ.՝ Perry County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.075 կմ² է, բնակչությունը՝ 7.631 մարդ (2000 թ. տվյալներով)։ Շրջկենտրոնն է Լինդեն բնակավայրը։ Կազմավորվել է 1819 թ.։
Կալիլեգուա ազգային պարկ

Կալիլեգուա ազգային պարկ (իսպ.՝ Parque Nacional Calilegua), ազգային պարկ Արգենտինայում, Խուխույ պրովինցիայում։ Հիմնադրվել է 1979 թվականի հուլիսի 19-ին։ Այն  պահպանում է Հարավային Անդյան անտառների կենսաբազմազանությունը։
Տեղակայված է Լեդեսմա դեպարտամենտում, Կալիլեգուա բլրի արևելյան լանջերին և ընդգրկում է 76306 հա տարածք։ Ամենամեծ ազգային պարկն է հյուսիսարևմտյան Արգենտինայում։


== Պատմություն ==
Այս տարածքը երկար ժամանակ գտնվում էր բնիկ խմբերի տիրապետության տակ։ Նրանց բնակատեղիները տեղակայված էին ավելի ցածր բլրակներում` խոտհարքների մոտ։ Պարկում հայտնաբերված հնագիտական վայրերն ու նմուշները, ինչպիսիք են խեցեղենը ու քարե կացինները, վերաբերում են Յունգաս շրջանում բնակեցված համայնքներին։ 15-րդ դարից սկսած այդ տարածքը անցել է ինկերի կայսրությանը։ Ներկայումս այն բնակվում է հնդկացիական կեչուա ժողովուրդը։
Պարկն ունի գեղեցիկ լանդշաֆտ, որն իրենից ներկայացնում է տարբեր միջավայրեր, ինչպիսիք են նախալեռնային ջունգլիներն ու լեռնային անտառները։ Դրանցից յուրաքանչյուրն ունի իր սեփական բուսական աշխարհը։
Այստեղ կան թռչունների և կաթնասունների հատուկ տեսակներ, և սա հիանալի վայր է կենդանական աշխարհը դիտելու համար։ Այգում հայտնաբերվել են թռչունների 270 տեսակներ, որոնց 230-ից ավելին բնակվում են այս տարածքում։ Ըստ այդմ, պետության բոլոր թռչնատեսակների մոտ 50%-ը ապաստանում է Կալիլեգուայում։ Ազգային պարկը Հարավային Ամերիկայի ամենամեծ գիշատչի՝ յագուարների հայրենիքն է։ Այստեղ են բնակվում նաև յագուարունդին, օցելոտը, պուման և Leopardus pajeros կատվազգին։ Արգելոցում բնակվող ամենամեծ կաթնասունները Յունգասի գետակինճերն են։
Կալիլեգուա ազգային պարկը և մերձակա քաղաքները էկոտուրիզմային և ակտիվ զբոսաշրջային վայրեր են, սակայն տարածքում կարելի է այցելել մի քանի քաղաքներ, շփվել էթնիկ խմբերի հետ ու ծանոթանալ տեղական մշակույթին։


== Կլիմա ==
Պարկն ունի մերձարևադարձային կլիմա՝ չոր ձմեռային եղանակով։ Միջին ջերմաստիճանը տատանվում է ձմռանը՝ 17 °C, ամռանը՝ մինչև 28 °C։ Ամառը շոգ է, և ջերմաստիճանը կարող է հասնել 40 °C-ի։ Եվ հակառակը, երբեմն բարձր շրջաններում ցուրտ է լինում։ Տարեկան գրանցվում է 1800 մմ տեղումներ, որի մեծ մասը թափվում է նոյեմբերից մինչև ապրիլ ամիսներին։ Այս ամիսների ընթացքում ինտենսիվ տեղումներ են լինում։


== Ծանոթագրություններ ==


== Արտաքին հղումներ ==
Administración de Parques Nacionales (Արգենտինայի ազգային պարկերի վարչություն)
Ջարաջուր (այլ կիրառումներ)

Ջարաջուր, կարող է վերաբերել՝

Ջարաջուր - կամ Ժարաժուր, լեռ է Երնջակ գավառում, Նախիջևան-Մեղրի խճուղու ձախ կողմում, համանուն ձորակի ստորին մասում՝ Գողթն գավառի Բղև գյուղից 4-5 կմ արևմուտք
Ջարաջուր - կամ Ժարաժուր, գետ է Երնջակ գավառում։ Սկզբնավորվում է Զանգեզուրի լեռնաշղթայի ծովի մակարդակից 2100 մ բարձրություն ունեցող ձորակներից
Պերե (Ծովափնյա Շարանտի գավառ)

Պերե (ֆր.՝ Péré), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սյուրժեր կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17272։


== Բնակչություն ==
Համայնքի բնակչությունը 2010 թվականին կազմում էր 371 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պերեի վիճակագրության ազգային ինստիտուտ (ֆր.)
Յակով Սվերդլովի հուշարձան (Մուզեոն, Մոսկվա)

Յակով Սվերդլովի հուշարձան (ռուս.՝ Памятник Я. М. Свердлову), կոմունիստական կուսակցության և Խորհրդային Միության պետական գործիչ Յակով Միխայլովիչ Սվերդլովին նվիրված հուշարձան Մոսկվայում։ Բացվել է 1978  թվականի հոկտեմբերի 31-ին։ Հուշարձանի քանդակագործն է Ռ. Համբարձումյանը։ Գտնվում է Մոսկվայի Մուզեոն արվեստի զբոսայգում։


== Պատմություն ==
Յակով Սվերդլովի բրոնզե հուշարձանը տեղադրվել է 1978 թվականին Հեղափոխության հրապարակում, Թատերական հրապարակի հարևանությամբ։ 1919-1991 թվականներին հրապարակը կոչվել է Սվերդլովի անունով, Թատերական մետրոյի կայարանը՝ Սվերդլովի հրապարակ։
1991 թվականին Ֆ. Է. Ձերժինսկու, Մ. Ի. Կալինինի, Ս. Մ. Կիրովի հուշարձանների հետ միասին ապամոնտաժվել է։
Հուշարձանը գտնվում է Մուզեոն քանդակային զբոսայգում։


== Ծանոթագրություններ ==


== Արտաքին հղումներ ==
Памятник д. Свердлова в парке Музеон искусства в Москве, Россия
Здесь находился памятник Я. М. Свердлову
Парк искусств «Музеон»
Զելյոնի Գայ (գյուղ, Սումիի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Զելյոնի Գայ գյուղում բնակվում էր 56 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոն

Վոն (ֆր.՝ Vongnes), կոմունա Ֆրանսիայում, գտնվում է Ռոնա Ալպեր շրջանում։ Էն գավառ։ Մտնում է Վիրյո լե Գրան կանտոնի կազմի մեջ։ Կոմունայի շրջանն է Բելլեն։
INSEE կոդը՝ 01456։


== Աշխարհագրություն ==
Կոմունան տեղակայված է Փարիզից 430 կմ հարավ-արևելք, Լիոնից 70 կմ արևելք, իսկ Բուրկ ան Բրեսից` 60 կմ հարավ-արևելք։
Կոմունայի արևմտյան մասը ծածկված է անտառներով։


== Բնակչություն ==
2010 թվականին բնակչությունը 74 մարդ


== Վարչակազմ ==


== Տնտեսություն ==
2010 թվականի տվյալներով 45 աշխատունակ բնակիչներից 26-ը (15-64 տարեկան) տնտեսապես ակտիվ են, 19-ը՝ պասիվ (ակտիվության ինդեքսը՝ 57,8 %, 1999 թվականին 72,4 % էր)։ 26 ակտիվ բնակիչներից 26-ը (15 տղամարդ և 11 կին) աշխատում են, գործազուրկներ չկան։ 19 պասիվներից 3-ը աշակերտներ և ուսանողներ են, 12-ը՝ թոշակառուներ, 4-ն էլ պասիվ են այլ պատճառներով։


== Տեսարժան վայրեր ==
Սուրբ Բոդիանի եկեղեցի (XII դար)։ 1976 թվականի պատմական հուշարձան
Ավանդական գիներգործության թանգարան


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

«Վոնն» (ֆրանսերեն)։ Ֆրանսիայի վիճակագրության և տնտեսագիտական հետազոտությունների ինստիտուտ։ Վերցված է 2014-03-25 
«Воннь» (ֆրանսերեն)։ cassini.ehess.fr։ Վերցված է 2014-03-25
Ուեյն շրջան (Արևմտյան Վիրջինիա)

Անվան այլ կիրառումների համար տե՛ս՝ Ուեյն շրջան (այլ կիրառումներ)Ուեյն շրջան (անգլ.՝ Wayne County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 311 կմ² է, բնակչությունը՝ 42, 481 մարդ (2010 թ. տվյալներով)։ Շրջկենտրոնն է Ուեյն բնակավայրը։ Կազմավորվել է 1842 թ.։
Քրյուն (Բավարիա)

Քրյուն  (գերմ.՝ Krün), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1922 մարդ (ըստ 2010 թվականի դեկտեմբերի 31-ի)։ Տարածքը կազմում է 36,32 կմ²։ Պաշտոնական կոդ՝ 09 1 80 122։


== Ծանոթագրություններ ==


== Արտաքին հղումներ ==
Պաշտոնական կայք
Ֆերմի-գազ

Ֆերմի-գազ կամ Ֆերմիի գազ կիսամբողջ սպինով (ħ միավորներով) նույնական մասնիկներից՝ ֆերմիոններից բաղկացած գազ, որն ենթարկվում է Ֆերմի-Դիրակի վիճակագրությանը։
Իդեալական Ֆերմի-գազի Т=0К դեպքում կոչվում է լրիվ այլասերված, քանի որ դրա միամասնիկային մակարդակները լրացված են մինչև εf Ֆերմիի էներգիայի մակարդակը։ Մասնիկների միջին էներգիան T=0K-ում հավասար է εf, այսինքն՝ մասնիկների հիմնական մասի էներգիան ~ εf և աճում է խտության մեծացմանը զուգընթաց։ Ի տարբերություն Բոզե-գազի, որը բացառապես ոչ ռելյատիվիստական է, Ֆերմիի գազը կարող է լինել ոչ ռելյատիվիստական (էլեկտրոնային գազը մետաղներում), ռելյատիվիստական (էլեկտրոնային գազը սպիտակ թզուկներում, նեյտրոնային ու պրոտոնային գազերը նեյտրոնային աստղերում), ինչպես նաև գերռելյատիվիստական (էլեկտրոնային գազը նեյտրոնային աստղերրւմ)։
Ֆերմի-գազի կարևորագույն հատկություններից մեկն այն է, որ տվյալ ջերմաստիճանում այն որքան խիտ, այնքան իդեալական է։
Միրամբո (այլ կիրառումներ)

Միրամբո, կարող է վերաբերել՝

Միրամբո - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Միրամբո - Ֆրանսիայի կանտոն